CELEX: 32021D1748
Language: sk
Date: 2021-09-28 00:00:00
Title: Rozhodnutie Politického a bezpečnostného výboru (SZBP) 2021/1748 z 28. septembra 2021 o vymenovaní veliteľa ozbrojených síl EÚ pre vojenskú operáciu Európskej únie v Stredozemí (EUNAVFOR MED IRINI) a o zrušení rozhodnutia (SZBP) 2021/561 (EUNAVFOR MED IRINI/4/2021)

4.10.2021   
               
               
                  SK
               
               
                  Úradný vestník Európskej únie
               
               
                  L 350/7
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/1748
         z 28. septembra 2021
         o vymenovaní veliteľa ozbrojených síl EÚ pre vojenskú operáciu Európskej únie v Stredozemí (EUNAVFOR MED IRINI) a o zrušení rozhodnutia (SZBP) 2021/561 (EUNAVFOR MED IRINI/4/2021)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady (SZBP) 2020/472 z 31. marca 2020 o vojenskej operácii Európskej únie v Stredozemí (EUNAVFOR MED IRINI) (1), a najmä na jeho článok 8 ods. 2,
         keďže:
         
                     (1)
                  
                  
                     Rada 31. marca 2020 prijala rozhodnutie (SZBP) 2020/472, ktorým sa zriadila a začala vojenská operácia Európskej únie v Stredozemí (EUNAVFOR MED IRINI) pod velením kontraadmirála Fabia AGOSTINIHO ako veliteľa operácie EÚ.
                  
               
                     (2)
                  
                  
                     Podľa rozhodnutia (SZBP) 2020/472 Rada poverila Politický a bezpečnostný výbor (PBV) prijímaním rozhodnutí o vymenovaní veliteľa ozbrojených síl EÚ pre EUNAVFOR MED IRINI.
                  
               
                     (3)
                  
                  
                     PBV prijal 30. marca 2021 rozhodnutie (SZBP) 2021/561 (2), ktorým sa za veliteľa ozbrojených síl EÚ pre EUNAVFOR MED IRINI vymenoval kontraadmirál Stefano FRUMENTO.
                  
               
                     (4)
                  
                  
                     Grécke vojenské orgány 1. septembra 2021 navrhli vymenovať za veliteľa ozbrojených síl EÚ pre EUNAVFOR MED IRINI komodora Michaila MAGKOSA ako nástupcu kontraadmirála Stefana FRUMENTA od 1. októbra 2021.
                  
               
                     (5)
                  
                  
                     Vojenský výbor EÚ 7. septembra 2021 podporil odporúčanie gréckych vojenských orgánov.
                  
               
                     (6)
                  
                  
                     Malo by sa prijať rozhodnutie o vymenovaní komodora Michaila MAGKOSA.
                  
               
                     (7)
                  
                  
                     Rozhodnutie (SZBP) 2021/561 by sa malo zrušiť.
                  
               
                     (8)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,
                  
               PRIJAL TOTO ROZHODNUTIE:
         
            Článok 1
            Komodor Michail MAGKOS sa týmto vymenúva za veliteľa ozbrojených síl EÚ pre vojenskú operáciu Európskej únie v Stredozemí (EUNAVFOR MED IRINI) na obdobie od 1. októbra 2021.
         
         
            Článok 2
            Rozhodnutie (SZBP) 2021/561 (EUNAVFOR MED IRINI/1/2021) sa týmto zrušuje.
         
         
            Článok 3
            Toto rozhodnutie nadobúda účinnosť dňom jeho prijatia.
            Uplatňuje sa od 1. októbra 2021.
         
         
            V Bruseli 28. septembra 2021
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 101, 1.4.2020, s. 4.
         
            (2)  Rozhodnutie Politického a bezpečnostného výboru (SZBP) 2021/561 z 30. marca 2021 o vymenovaní veliteľa ozbrojených síl EÚ vojenskej operácie Európskej únie v Stredozemí (EUNAVFOR MED IRINI) (EUNAVFOR MED IRINI/1/2021) (Ú. v. EÚ L 119, 7.4.2021, s. 1).